《一剪梅 秋怀》
清代·董俞

细雨蘋丝叶叶秋。山自悠悠。水自悠悠。寒灯几点笛声幽。

不是渔舟。便是菱舟。

病客天涯悔浪游。花也增愁。月也增愁。双鱼寂寞泪长流。

身在江楼。梦在妆楼。

作者简介：清江苏华亭人，字苍水，号樗亭。董含弟。顺治十七年举人。康熙十八年举博学鸿词，未中。诗文与含齐名，时称“二董”。著有《樗亭集》、《浮湘集》、《度岭集》。